7. ข้อพิพาททางกฎหมาย

ข้อพิพาททางกฎหมายที่ ปตท. เป็นคู่ความหรือคู่กรณี
ซึ่งเป็นคดีหรือข้อพิพาทที่ยังไม่สิ้นสุดและเป็นคดีที่อาจมีผลกระทบต่อการดำเนินธุรกิจของ ปตท.
อย่างมีนัยสำคัญ และเป็นคดีที่มิได้เกิดจากการประกอบธุรกิจโดยปกติ มีรายละเอียดดังนี้

7.1 กิจการร่วมค้า IPCO - G&C ("IGC") ได้เรียกร้องค่าเสียหายกับ ปตท. โดยได้ยื่นฟ้อง
ปตท. ต่ออนุญาโตตุลาการของหอการค้าระหว่างประเทศ (International Chamber of
Commerce หรือ "ICC") ว่ามีการผิดสัญญาจ้างเหมาวางท่อก๊าซธรรมชาติคู่ขนาน
ระหว่างระยอง - บางปะกง - วังน้อย ตามสัญญาลงวันที่ 26ธันวาคม 2537
รวมทั้งสัญญาแก้ไขเพิ่มเติมสัญญาดังกล่าว มีมูลค่าตามสัญญาจำนวน 36,326,902 เหรียญสหรัฐ และ
894,724,857 บาท ต่อมาคณะอนุญาโตตุลาการได้มีคำชี้ขาด เลขที่ 9750/OLG/ESR เมื่อวันที่ 5
มิถุนายน 2544 ในประเด็นเรื่องความรับผิด โดยได้ชี้ขาดให้ IGC ได้รับค่าเสียหายจาก ปตท.
เป็นแต่ละกรณีไปบางกรณีให้ ปตท. ชดใช้ความเสียหายเต็มจำนวน บางกรณีให้ ปตท. และ IGC
แบ่งรับความเสียหาย บางกรณีให้ IGC รับความเสียหาย แต่โดยส่วนใหญ่ IGC
จะได้รับค่าเสียหายจาก ปตท. ในร้อยละ 70 ของทุนทรัพย์ที่เรียกร้อง

เมื่อวันที่ 6 สิงหาคม 2544 ทาง IGC ได้ยื่นหนังสือ Claimant's Quantum Submission
ตามคำชี้ขาดของอนุญาโตตุลาการ ต่อ ICC โดยได้เรียกร้องค่าเสียหายเป็นจำนวน
38,183,813.64 เหรียญสหรัฐ และ 127,567,049.98 บาท
รวมทั้งค่าเสียหายที่จะเกิดจากอัตราแลกเปลี่ยนเนื่องจากการชำระหนี้ล่าช้า ณ
วันที่ได้ยื่นหนังสือดังกล่าวเป็นจำนวน 103,144,720.75 บาท
โดยเพื่อประโยชน์ในการคำนวณค่าเสียหาย IGC
ใช้อัตราแลกเปลี่ยนในวันที่ยื่นหนังสือดังกล่าวในอัตรา 45.42 บาทต่อหนึ่งเหรียญสหรัฐ
ซึ่งค่าเสียหายจากอัตราแลกเปลี่ยนจะเป็นเท่าใดนั้น จะต้องพิจารณาในวันที่มีการชำระเงินจริง
นอกจากนี้ IGC ได้เรียกร้องต้นทุนทางการเงินและดอกเบี้ยต่อวัน นับถัดจากวันที่ 1 กันยายน 2544
อีกเป็นจำนวนวันละ 7,845.99 เหรียญสหรัฐและ 47,406.53 บาท และได้เรียกร้องค่าใช้จ่ายอื่น
ๆ ในการดำเนินคดีอนุญาโตตุลาการจนถึงวันที่ 6 พฤศจิกายน 2543 เป็นจำนวน 4,279,131.22
เหรียญสหรัฐ รวมถึงค่าอากรแสตมป์ตามประมวลรัษฎากรสำหรับติดคำชี้ขาดในอัตรา 1 บาท
ต่อจำนวนเงิน 1,000 บาท

ต่อมาเมื่อวันที่ 4 กุมภาพันธ์ 2545 คณะอนุญาโตตุลาการได้ตัดสิน Final Award ให้ ปตท.
ชำระหนี้พร้อมดอกเบี้ยถึงวันที่ 1 กันยายน 2544 เป็นเงิน 25,303,798 เหรียญสหรัฐฯ
พร้อมดอกเบี้ยรายวัน อย่างไรก็ตาม ในขั้นตอนบังคับคดี เมื่อ ปตท. ไม่ชำระหนี้ให้ IGC IGC
จะบังคับให้ ปตท. ชำระหนี้ตามคำตัดสินของอนุญาโตตุลาการโดยการยื่นบังคับคดีต่อศาลไทย
แต่เนื่องจาก ปตท. ได้ยื่นคำคัดค้านไว้ตั้งแต่ต้น ดังนั้นในการบังคับคดีของ IGC ปตท.
จะเข้าต่อสู้คดีตามที่ยื่นคำคัดค้านไว้

7.2 กรณีบริษัท ปตท. จำกัด (มหาชน) และบริษัท ท่อส่งปิโตรเลียมไทย จำกัด
มีโครงการวางท่อน้ำมัน ศรีราชา - สระบุรี ผ่านที่ดินเอกชน
โดยชำระค่าทดแทนให้แก่เจ้าของที่ดินตามพระราชบัญญัติการปิโตรเลียมแห่งประเทศไทย พ.ศ.
2521 ซึ่งในรายห้างหุ้นส่วนจำกัดสุสวาส กับพวก ปตท. กำหนดค่าทดแทนให้ 2 ล้านบาท ห้างฯ
กับพวกไม่พอใจจึงได้ยื่นข้อพิพาทต่อสถาบันอนุญาโตตุลาการ เรียกให้ชดใช้เงินค่าเสียหายประมาณ
1,000 ล้านบาท (ต่อมาแก้ฟ้องเป็น 4,900 ล้านบาท) ซึ่ง ปตท. และบริษัท ท่อส่งปิโตรเลียมไทย
จำกัด ต่อสู้คดีเรื่องค่าเสียหายดังกล่าว ขณะนี้ห้างฯ กับพวก
ได้ยื่นหนังสือขอถอนคำเสนอข้อพิพาทต่อสถาบันอนุญาโตตุลาการเมื่อวันที่ 10

มกราคม 2546 โดยแจ้งว่าได้นำคดีไปฟ้องศาลปกครอง
ซึ่งสถาบันอนุญาโตตุลาการอนุญาตให้ถอนข้อพิพาทเมื่อวันที่ 31 มกราคม 2546

7.3 ห้างหุ้นส่วนจำกัดสุสวาส กับพวก ซึ่งโครงการวางท่อน้ำมัน ศรีราชา-สระบุรีของบริษัท ปตท.
จำกัด (มหาชน) และบริษัท ท่อส่งปิโตรเลียม จำกัด ได้วางท่อน้ำมันผ่านที่ดิน
จึงได้ยื่นฟ้องคดีต่อศาลปกครองกลาง

โดยฟ้องคดีละเมิดทางปกครอง และพระราชบัญญัติความรับผิดทางละเมิดของเจ้าหน้าที่ พ.ศ. 2539
ต่อบริษัท ปตท. จำกัด (มหาชน) และกระทรวงพลังงาน
(ในฐานะเจ้าสังกัดที่รับโอนงานมาจากกระทรวงอุตสาหกรรม) ให้รับผิดในความเสียหายจำนวน
6,656.98 ล้านบาท (บริษัท ปตท. จำกัด (มหาชน) จ่ายค่าทดแทนให้ 2 ล้านบาท) เมื่อวันที่ 9
ธันวาคม 2545 คดีอยู่ในระหว่างการจัดทำคำให้การของบริษัท ปตท. จำกัด (มหาชน) ยื่นต่อศาล
ปกครอง เพื่อแก้คดีดังกล่าว